अगर आप खुद को मास कम्युनिकेशन के लिए सक्षम समझते हैं और इसमें पर्याप्त रुचि रखते हैं, तो इस दिशा में जरूर आगे बढ़ें। जहां तक अच्छे कॉलेज की बात है, तो आज के समय में अधिकतर विश्वविद्यालयों/कॉलेजों में पत्रकारिता/जनसंचार से संबंधित डिग्री और डिप्लोमा कोर्स संचालित हो रहे हैं। मेरे विचार से तो सबसे अच्छा संस्थान वही है, जहां मीडिया इंडस्ट्री से संबंधित एडवांस/अपडेटेड कोर्स संचालित हो रहा है। मीडिया इंडस्ट्री प्रिंट, इलेक्ट्रॉनिक, डॉट कॉम से होते हुए मोबाइल जर्नलिज्म तक आ गया है। कोर्स के साथ इन सबसे अपडेट रहकर अपनी वैल्यू बढ़ाई जा सकती है।